Skakel só oor na skoner skoonheid | Netwerk24
Skakel só oor na skoner skoonheid
Rozanne de Jager
Natuurlike skoonheidsprodukte is net so doeltreffend soos die konvensionele skoonheidsprodukte waaraan jy gewoond is. Al verskil is dit word gemaak sonder al die gifappeltjie-bestanddele wat jy liefs moet vermy en die vervaardigers gaan ook sagter om met Moeder Natuur. Grafika's: iStock
Jy dink miskien dis 'n uitdaging om oor te skakel na 'n volhoubare of "skoon" skoon­heidsroetine, nes dit is om 'n vegetariër te word. Is die produkte dan nie duur en net by spesialiteitswinkels beskikbaar nie?
Net soos die nitrate in spek, is die parabene of preserveermiddels in jou gunstelingvogroom dalk nie die beste vir jou gesondheid is nie. Om oor te skakel na volhoubare skoonheidsprodukte is egter glad soos om jou lekkerste Brie of beleë cheddar in te ruil vir tofoe of vegan-kaas nie. Baie daarvan kan jy sommer by die huis aanmekaarslaan met bestanddele uit jou koskas.
'n Volhoubare skoonheidsroetine bestaan uit produkte wat nie-skadelike, etiese bestanddele bevat en die vervaardigers is deursigtig oor waar hulle hul bestand­dele vandaan kry, of dit op diere getoets word, en of die verskaffers en werkers regverdige salarisse en lone verdien.